Φράνκο Αρμάνι

Ο Φράνκο Αρμάνι (Franco Armani, 16 Οκτωβρίου 1986) είναι Αργεντινός επαγγελματίας ποδοσφαιριστής, ο οποίος αγωνίζεται ως τερματοφύλακας για τη Ρίβερ Πλέιτ.

Σταδιοδρομία σε συλλόγους 
Ο Αρμάνι έφυγε από τη Ντεπορτίβο Μέρλο το 2010, για να ενταχθεί στην Ατλέτικο Νασιονάλ. Έμεινε στην ομάδα για 8 σεζόν και έγινε ο βασικός τερματοφύλακας της. Περιγράφηκε ως ήρωας από τους οπαδούς της Νασιονάλ, με ιδιαίτερο έπαινο ως αποτελεσματικός και αξιόπιστος τερματοφύλακας. Κέρδισε 13 τρόπαια με το σύλλογο, συμπεριλαμβανομένου του Κόπα Λιμπερταδόρες, εναντίον της Ιντεπεντιέντε ντελ Βάλε το 2016. 

Τον Ιανουάριο του 2018, η Ρίβερ Πλέιτ πλήρωσε τη ρήτρα εξαγοράς του Αρμάνι, αξίας 3 εκατομμυρίων δολαρίων. Στις 11 Ιανουαρίου 2018, υπέγραψε τριετές συμβόλαιο με τους Εκατομμυριούχους, το οποίο ανανεώθηκε για ένα ακόμη έτος το Μάιο του 2018. 

Στις 14 Μαρτίου 2018, ονομάστηκε ο Πολυτιμότερος παίκτης του αγώνα, στη νίκη με 2-0 επί της κύριας αντιπάλου της Μπόκα Τζούνιορς, για το Σούπερ Καπ 2017. Το βραβείο του Πολυτιμότερου παίκτη χορηγήθηκε από την εταιρεία γρήγορου φαγητού Burger King και κυριολεκτικά «στέφθηκε» στον αγωνιστικό χώρο μετά τον αγώνα.

Διεθνής σταδιοδρομία 
Ο Αρμάνι παντρεύτηκε μία Κολομβιανή και αιτήθηκε για την ιθαγένεια. Η Κολομβία φέρεται να ενδιαφερόταν να πολιτογραφήσει τον Αρμάνι για να μπορέσει να αγωνιστεί για την Εθνική ομάδα. Ωστόσο, ο Αρμάνι ήθελε να επιστρέψει στην Αργεντινή για να πιέσει την περίπτωσή του, ώστε να κληθεί στην Εθνική Αργεντινής για τα προκριματικά του Παγκοσμίου Κυπέλλου. Ο Αρμάνι εντυπωσίασε με τη Ρίβερ Πλέιτ και η Olé τον περιέγραψε ως τερματοφύλακα που κερδίζει αγώνες. 

Τον Ιούνιο του 2018, ο Αρμάνι συμπεριλήφθηκε στην 23αδα της Αργεντινής για το Παγκόσμιο Κύπελλο του 2018 στη Ρωσία, από τον προπονητή Χόρχε Σαμπάολι. Στις 26 Ιουνίου, έκανε το διεθνές ντεμπούτο του, παίζοντας βασικός στον τελευταίο αγώνα της φάσης ομίλων εναντίον της Νιγηρίας. Η Αργεντινή προκρίθηκε στο δεύτερο γύρο ως δεύτερη του ομίλου, μετά τη νίκη με 2-1. Στις 30 Ιουνίου, ξεκίνησε στον αγώνα της Φάσης των 16 εναντίον της Γαλλίας, ο οποίος είδε την Αργεντινή να αποκλείεται από τη διοργάνωση, μετά από την ήττα με 4-3. 

Αγωνίστηκε σε όλους τους αγώνες της Αργεντινής στο Κόπα Αμέρικα 2019.

Στατιστικά σταδιοδρομίας

Διεθνές 

 Μέχρι τις 7 Ιουλίου 2019.

Διακρίσεις 
Ατλέτικο Νασιονάλ 

 Πρωτάθλημα Κολομβίας: 2011-I, 2013-I, 2013-II, 2014-I, 2015-II, 2017-I 
 Κύπελλο Κολομβίας: 2012, 2013, 2016 
 Σούπερ Καπ Κολομβίας: 2012, 2016 
 Κόπα Λιμπερταδόρες: 2016 
 Ρεκόπα Σουδαμερικάνα: 2017 

Ρίβερ Πλέιτ 

 Σούπερ Καπ Αργεντινής: 2017 
 Κόπα Λιμπερταδόρες: 2018 
 Ρεκόπα Σουδαμερικάνα: 2019

Παραπομπές

Εξωτερικοί σύνδεσμοι 

 Προφίλ στο Transfermarkt.com 
   

Αργεντινοί ποδοσφαιριστές
Αργεντινοί ιταλικής καταγωγής
Τερματοφύλακες ποδοσφαιριστές
Ποδοσφαιριστές Εθνικής Αργεντινής
Ποδοσφαιριστές Παγκοσμίου Κυπέλλου 2018
Ποδοσφαιριστές Κόπα Αμέρικα 2019
Ποδοσφαιριστές Φέρρο Καρρίλ Οέστε
Ποδοσφαιριστές Πριμέρα Β Νασιονάλ
Ποδοσφαιριστές Ντεπορτίβο Μέρλο
Ποδοσφαιριστές Ατλέτικο Νασιονάλ
Αργεντινοί ποδοσφαιριστές στο εξωτερικό
Ποδοσφαιριστές Ρίβερ Πλέιτ
Ποδοσφαιριστές Πριμέρα Ντιβιζιόν Αργεντινής
Ποδοσφαιριστές Κόπα Αμέρικα 2021
Ποδοσφαιριστές Παγκοσμίου Κυπέλλου 2022